tartuNLP/wikipedia-smugri-20251201 huggingface dataset:
Luigi Capello

Luigi Capello (14. huhtikuuta 1859 Intra, Novaran maakunta – 25. kesäkuuta 1941 Rooma) oli italialainen kenraali, joka palveli komentajana ensimmäisessä maailmansodassa.
Elämäkerta.
Capello osallistui kenraalimajurina Italian–Turkin sotaan ja johti italialaista kolonnaa Kyrenaikassa lokakuussa 1912 käydyissä taisteluissa. Hänet nimitettiin 1913 divisioonankomentajaksi ja ylennettiin myöhemmin kenraaliluutnantiksi. Italian liityttyä ensimmäiseen maailmansotaan toukokuussa 1915 Capello komensi ensin jalkaväkidivisioonaa ja syyskuusta 1915 alkaen II armeijakuntaa Isonzon rintamalla. Hän osallistui Isonzon taisteluihin ja johti elokuussa 1916 menestyksekästä hyökkäystä Goriziaa vastaan. Hän ei tullut toimeen pääesikunnan päällikön, kenraali Luigi Cadornan kanssa, joten hänet siirrettiin seuraavana talvena toissijaisena pidetylle Trentinon rintamalle. Kesäkuussa 1917 Capello palasi Isonzon rintamalle Italian 2. armeijan komentajaksi. Yhdennessätoista Isonzon taistelussa elokuussa 1917 hän onnistui valtaamaan Bainsizzan ylängön. Tämä vähäinen eteneminen valui kuitenkin hukkaan italialaisten kärsittyä katastrofaalisen tappion Caporetton taistelussa saman vuoden lokakuussa. Capello oli sairastunut juuri ennen keskusvaltojen hyökkäystä, ja palasi tehtäviinsä hyökkäyksen käynnistyttyä 24. lokakuuta. Kun asemien puolustaminen ei näyttänyt enää mahdolliselta eikä Cadorna antanut hänelle lupaa vetäytymiseen, Capello luovutti 26. lokakuuta armeijan komennon kenraali Luca Montuorille. Kesken taistelun suoritettu komentajanvaihdos luultavasti edisti italialaisten tappiota.
Caporetton taistelun jälkeen Capello siirrettiin pois komentajantehtävistä ja hän auttoi muun muassa Italian 5. armeijan perustamisessa. Caporetton katastrofia koskenut parlamentin tilaama virallinen selvitys sisälsi monia syytöksiä häntä kohtaan: Hän oli jättänyt huomiotta saamansa varoitukset lähestyvästä vihollisen hyökkäyksestä sekä kenraali Cadornan määräykset tykistön vetämisestä turvallisempiin asemiin Isonzon taakse. Myös Cadorna osoitettiin raportissa syylliseksi. Capelloa vastaan ei ryhdytty mihinkään toimenpiteisiin, ja hän erosi palveluksesta lokakuussa 1918. Hänen maineensa kuitenkin kärsi, kun kiusallinen selvitys julkaistiin seuraavana vuonna. Capello liittyi myöhemmin fasistipuolueeseen, mutta hänet erotettiin vuonna 1923 vapaamuurareihin kuulumisen vuoksi. Kaksi vuotta myöhemmin häntä syytettiin salaliitosta diktaattori Benito Mussolinin salamurhaamiseksi ja hänet tuomittiin vankeuteen. Capello oli vankilassa vuoteen 1936, jolloin hän vapautui.
Tavallista elämää

Tavallista elämää on TV5-kanavalla 7. huhtikuuta 2014 alkanut viihdeohjelma, jossa seurataan julkisuudesta tuttujen suomalaisten arkea.
Ensimmäinen tuotantokausi.
Ensimmäinen tuotantokausi alkoi TV5-kanavalla 7. huhtikuuta 2014. Ohjelmaan osallistuneet henkilöt olivat.
Toinen tuotantokausi.
Toinen tuotantokausi alkoi TV5-kanavalla 6. lokakuuta 2014. Ohjelmaan osallistuneet henkilöt olivat.
Kuningaspallo

Kuningaspallo on Suomessa 1800-luvun loppupuolelta noin vuoteen 1914 pelattu pallonlyöntipeli. Kuningaspallon ensimmäinen virallinen ottelu pelattiin Oulussa vuonna 1901. Kuningaspallon säännöt kirjattiin ylös ja julkaistiin Suomen Valtakunnan Urheiluliiton perustaja Ivar Wilskmanin kirjassa vuonna 1903.
Kuningaspallon pohjalta professori Lauri Pihkala kehitti uuden pallonlyöntipelin, nimeltään pitkäpallo, josta vaiheittaisten muutosten jälkeen kehittyi pesäpallo. Vuonna 2016 Pohjois-Iin kylä elvytti kuningaspallon harrastus- ja liikuntamuodoksi Avoimet kylät ‑toiminnallaan.
Säännöt.
Kuningaspallossa lyödään kotimaalista. Lyöntien turvin lyöjä saa edetä ulkomaaliin ja takaisin polttoheittoa väistellen. Juoksija palaa, mikäli ulkopelaajan heitto osuu häneen maalien välillä. Omalla lyönnillä ei ole pakko edetä, vaan etenijä saa jäädä odottamaan toisten lyöjien onnistuneita lyöntejä. Vuoronvaihto syntyy yhdestä palosta, ja voittajajoukkue on se, joka saa lyödä pidemmän aikaa.
Iceberg

Iceberg (, Aisberg) on luisteluareena Sotšissa, Venäjällä. Se sijaitsee Sotšin olympiapuistossa.
Icebergin luistelukaukalo on muunnettavissa eri tarkoituksiin. Kaunoluistelussa kaukalon koko on 40 x 60 metriä, mutta pikaluistelussa kaukalon pituutta kasvatetaan. Iceberg valmistui Sotšin olympialaisia varten, ja kisahaun yhteydessä esiteltyjen suunnitelmien mukaan rakennettiin siten, että sen voi olympialaisten jälkeen purkaa ja siirtää toiselle paikkakunnalle suurempaan tarpeeseen kestävän kehityksen periaatteiden mukaisesti. Kisojen aikaan esitettiin myös Icebergin muuttamista velodromiksi, mutta se jäi kuitenkin lopulta paikoilleen muuttumattomana. Olympialaisten jälkeen sillä järjestettiin vielä vapaapainin Venäjän-mestaruuskilpailut vuonna 2019.
Rågsvedin metroasema

Rågsvedin metroasema on Tukholman metron asema Rågsvedin kaupunginosassa Tukholmassa. Asema sijaitsee Högdalenin metroaseman ja Hagsätran metroaseman välissä, Vihreällä linjalla. Asemalla on Björn Selderin taideteos "Fågel Grön".
Tulevaisuus.
Tukholman metron sinisen linjan eteläinen jatke on parhaillaan rakenteilla, ja sen odotetaan avautuvan matkustajille vuonna 2030. Osana laajennusta Rågsvedin asema siirretään siniselle linjalle.
Pikkusuukampela

Pikkusuukampela ("Microstomus pacificus") on oikeasilmäkampeloiden heimoon kuuluva pohjoisen Tyynenmeren kalalaji.
Ulkonäkö ja koko.
Kala on noin 75 cm pitkä. Silmät ovat oikealla puolella. Pikkusuukampela pystyy vaihtamaan väriä ja siten sopeuttamaan värinsä meren pohjaan.
Levinneisyys ja elinympäristö.
Pikkusuukampelaa esiintyy Beringinmeressä sekä lähellä Alaskaa sijaitsevasta Navarinin rotkosta ja Aleuttien länsiosasta Kalifornianlahdelle saakka.
Ravinto.
Laji syö pieniä kaloja ja merenpohjan selkärangattomia.
Integraasinestäjät

Integraasinestäjät ovat HIV:n hoitoon tarkoitettuja lääkkeitä. Ne estävät HI-viruksen integraasientsyymiä liittämästä viruksen perimää ihmisen DNA:han. Niitä on tällä hetkellä markkinoilla kolme erilaista: raltegraviiri, elvitegraviiri ja dolutegraviiri.
Pohjois-Karjalan käräjäoikeus

Pohjois-Karjalan käräjäoikeus on yksi Suomen 20 käräjäoikeudesta. Pohjois-Karjalan käräjäoikeuden kanslia on syksystä 2017 lähtien ollut Joensuun Sirkkalan kaupunginosassa sijaitsevassa Joensuun oikeus- ja poliisitalossa.
Pohjois-Karjalan käräjäoikeus kuuluu Itä-Suomen hovioikeuden tuomiopiiriin. Pohjois-Karjalan käräjäoikeuden tuomiopiiriin kuuluvat Heinäveden, Ilomantsin, Joensuun, Juuan, Kiteen, Kontiolahden, Lieksan, Liperin, Nurmeksen, Outokummun, Polvijärven, Rääkkylän ja Tohmajärven kunnat.
Tuomiopiirissä on kuitenkin kaksi poikkeusta. Alueen ulosottovalitusasiat ja yrityssaneerausasiat käsitellään Pohjois-Savon käräjäoikeudessa. Myös sotilasoikeudenkäyntilain mukaisissa asioissa tuomiopiiri voi muuttua. 
Käräjäoikeuden laamanni on Tommi Vuorialho.
Pohjois-Savon käräjäoikeus

Pohjois-Savon käräjäoikeus on yksi Suomen 20 käräjäoikeudesta. Pohjois-Savon käräjäoikeuden johto, hallinto ja kanslia toimii Kuopion oikeus- ja poliisitalossa Kuopiossa. Iisalmen ja Varkauden kansliat ovat lakkanneet 1.1.2019 ja jatkavat toistaiseksi toimintaansa väliaikaisina siirtymäkauden istuntopaikkoina.
Pohjois-Savon käräjäoikeus kuuluu Itä-Suomen hovioikeuden tuomiopiiriin. Pohjois-Savon käräjäoikeuden tuomiopiiri on jaettu neljään osaan:
Käräjäoikeuden laamanni on Juha Nieminen.
Kaksi julkkista ja yhdet häät

Kaksi julkkista ja yhdet häät on Liv-kanavalla 12. syyskuuta 2013 alkanut viihdeohjelma, jossa julkisuudesta tunnetut henkilöt järjestävät häitä tavallisille pariskunnille.
Ensimmäinen tuotantokausi.
Ensimmäinen tuotantokausi alkoi 12. syyskuuta 2013 ja ohjelmaan osallistuneet julkkikset olivat.
Toinen tuotantokausi.
Toinen tuotantokausi alkoi 15. syyskuuta 2014 ja ohjelmaan osallistuneet julkkikset olivat.
Emil Vammaskoski

Emil Vammaskoski, sukunimi aik. "Fingeroos" (8. huhtikuuta 1871 Tyrvää – 29. huhtikuuta 1955 Taipalsaari) oli suomalainen vanginvartija, toimittaja ja kirjailija.
Emil Vammaskoski oli 30 vuotta vankeinhoitolaitoksen palveluksessa vanginvartijana. Luovuttuaan täysinpalvelleena tehtävästään hän muutti maanviljelijäksi Taipalsaaren Hovimäelle. Vammaskoski toimi vuodesta 1928 alkaen "Uusi Vankeinhoitolehti"-lehden päätoimittajana ja lehden taloudenhoitajana. Vammaskosken aloitteesta perustettiin jo aikaisemmin Suomen vankilapalvelijoita varten "Vankeinhoitolehti", jota hån toimitti, mutta tämä lehti jouduttiin lakkauttamaan. Vammaskoski oli mukana nuorisoseuratoiminnassa, toimi puhujana tilaisuuksissa Lappeenrannassa ja lähiympäristössä ja kirjoitti kertomuksia ja kuvauksia aikakaus- ja joululehtiin. Hän kirjoitti myös muutamia näytelmiä, joista yksi "Vaihdettu morsian" esitettiin talvella 1931 kuunnelmana Yleisradiossa.
Vammaskoski julkaisi 1933 salanimellä "Totuuden ystävä" kirjasen jonka avulla hän halusi palauttaa kavallusjutun yhteydessä virkavirheestä sakkoihin tuomitun Lappeenrannan entisen kaupunginkamreerin August J. E. Gestrinin (1870–1942) maineen. Kirjasen mukaan kyseessä oli todellisuudessa poliittinen ajojahti Gestriniä vastaan ja juttu oli lappeenrantalainen vastine Dreyfus-jutulle. Kirjasen julkaisuhetkellä jutun käsittely oli vielä kesken sillä Gestrin oli tehnyt valituksen alioikeuden tuomiosta korkeimpaan oikeuteen.
Vammaskoski kuvasi kirjasessa myös Gestrinin toimintaa laittomia venäläistämistoimia vastaan ensimmäisen sortokauden aikana vuosina 1902–1904. Gestrin oli toimintansa vuoksi karkotettuna Ranskassa ja Saksassa 1904–1905.
Emil Vammaskoski oli naimisissa kuhmolaissyntyisen Beda Emilia Poukkasen kanssa. Heillä oli seitsemän lasta, joista nuorin oli liikkeenharjoittaja Helmi Larjosalo, os. Vammaskoski (1911–2007). Perhe muut-
ti Lappeenrantaan vuonna 1905 Tampereelta. Helmi Larjonsalolla oli naistenvaatteiden erikoisliike ensin Viipurissa ja sotien jälkeen Lappeenrannassa.
Teoksia.
Nimimerkillä "Totuuden ystävä":
Etelä-Karjalan käräjäoikeus

Etelä-Karjalan käräjäoikeus on yksi Suomen 20 käräjäoikeudesta. Etelä-Karjalan käräjäoikeus sijaitsee Lappeenrannassa. 
Etelä-Karjalan käräjäoikeus kuuluu Itä-Suomen hovioikeuden tuomiopiiriin. Etelä-Karjalan käräjäoikeuden tuomiopiirin muodostavat Lappeenranta, Lemi, Luumäki, Savitaipale, Taipalsaari, Imatra, Ruokolahti, Rautjärvi ja Parikkala. 
Käräjäoikeuden laamanni on Hannu Rantalainen.
Flappy Bird

Flappy Bird on GEARS Studion kehittämä ja julkaisema videopeli. Se julkaistiin alun perin toukokuussa 2013 iPhone 5:lle, josta päivitettiin oma versio iOS6:lle syyskuussa 2013. Tammikuussa 2014 "Flappy Bird" sijoittui Amerikassa ja Kiinassa iTunesin AppStoren listojen kärkeen sekä myöhemmin saman kuukauden aikana Britannian AppStoren listan kärkeen, jossa sitä pidettiin "uutena Angry Birdsinä". Se päätti tammikuun AppStoren ladatuimpana sovelluksena.
Pelin kehittäjä Nguyễn Hà Đông ilmoitti 8. helmikuuta 2014 Twitterissä poistavansa "Flappy Birdin", koska hän koki pelin pilaavan hänen elämänsä. Hän pitää myös peliä liian koukuttavana. Poistamisen jälkeen Nguyễnille on tullut useita tappouhkauksia ja pelin takaisintuomista on vaadittu. Hän ilmoitti sittemmin aikovansa tuoda pelin takaisin, mutta ei kertonut tarkkaa ajankohtaa. Nguyễn ilmoitti 15. toukokuuta 2014 "Flappy Birdin" uudelleenjulkaisun ajankohdaksi saman vuoden elokuun. Uudelleenjulkaisuun kuuluu moninpeli, ja peli on Nguyễnin mukaan myös ”vähemmän koukuttava”.
Pelaaminen.
Pelissä tavoitteena on lennättää lintua (näpäyttelemällä näyttöä) osumatta putkiin. Jos lintu osuu putkeen, peli loppuu. Aina kun lintu lentää putkiasetelman välistä, pelaaja ansaitsee pisteen. Se sisältää "Super Mario Worldin" tyyliset grafiikat, hyvin perinteiset mekaniikat, sekä sisäistä mainontaa. Mainonnat tienasivat alkuvuodesta 2014 The Vergen raporttien mukaan keskimäärin 50 000 dollaria päivässä.
Erkki Korhonen (poliisiylijohtaja)

Erkki Juhani Korhonen (20. helmikuuta 1924 Mikkeli – 18. joulukuuta 1982 Helsinki) oli suomalainen virkamies. Hän toimi poliisiylitarkastajana 1967–1973 ja sen jälkeen poliisiylijohtajana 1973–1982.
Korhonen suoritti ylemmän oikeustutkinnon 1948 Helsingin yliopistossa ja sai varatuomarin arvon 1950. Hän toimi asianajajana Helsingissä ja Hämeenlinnassa 1950–1951, Kymen läänin apulaispoliisitarkastajana 1951–1955, Sippolan nimismiehenä 1955–1960, Lauritsalan nimismiehenä 1960–1967, sisäasiainministeriön poliisiylitarkastajana 1967–1973 ja sen jälkeen poliisiylijohtajana.
Hän kuoli äkilliseen sairauskohtaukseen virassa ollessaan joulukuussa 1982.
Robin Hund &amp; Hans glada orkester

Robin Hund &amp; Hans glada orkester on vuonna 2012 perustettu suomenruotsalainen lastenmusiikkiyhtye, joka muodostavat laulaja Tomas Järvinen ja kitaristi Henrik Strang. Se on julkaissut myös suomenkielisiä albumeja nimellä "Robin Rekku &amp; Jekkuorkesteri". Vuonna 2018 yhtye voitti parhaan lastenmusiikkialbumin Emma-palkinnon. Emma-gaalassa 2020 yhtyeen albumi "Ett album för äldre barn" palkittiin parhaana lastenalbumina.
Jauhen Abramenka

Jauhen Sjarhejevitš Abramenka (, , s. 26. helmikuuta 1987 Vitebsk, Valko-Venäjän SNT, Neuvostoliitto) on valkovenäläinen ampumahiihtäjä.
Vancouverin olympialaisissa 2010 ja Sotšin olympialaisissa 2014.
Bajat

Bajat eli gbayat on etninen ryhmä keskisessä Afrikassa. Sen jäseniä elää Keski-Afrikan tasavallan lounaisosassa, Kamerunin pohjois- ja keskiosassa, Kongon tasavallan pohjoisosassa ja Kongon demokraattisen tasavallan luoteisosassa. 1900-luvun lopussa bajoja oli yhteensä noin 970 000.
Keski-Afrikan tasavallassa bajat ovat suurin etninen ryhmä. Heitä on noin kolmannes koko väestöstä.
Bajojen perinteen mukaan johtajia valitaan vain sotien ajaksi. Rauhanaikana kyläpäälliköt toimivat sovittelijoina ja keulakuvina. Ranskalaiset siirtomaaisännät laittoivat kuitenkin kyläpäälliköt hallinnolliseen vastuuseen.
Juuso Rämö

Juuso Rämö (s. 7. toukokuuta 1994 Tampere) on suomalainen jääkiekkoilija, joka pelaa Suomi-sarjajoukkue Nokian Pyryssä. Hän on pelipaikaltaan vasen laitahyökkääjä.
Ura.
Seuraura.
Rämö on Tapparan kasvatti. Hän voitti joukkueessa C-nuorten SM-pronssia vuonna 2010 ja B2-nuorten Suomenmestaruuden vuonna 2011. Kauden 2011–2012 Rämö aloitti Tapparan B-nuorissa pelaten SM-karsintoja, mutta hänen runkosarjansa eteni kuitenkin KOOVEE:n joukkueessa B-nuorten I-divisioonassa. Rämö jakoi 13 osumallaan joukkueen sisäisen maalipörssin voiton Joni Mäkelän kanssa.
Kaudeksi 2013–2014 Rämö siirtyi KOOVEE:stä Tampereen Ilvekseen, jossa hän teki kauden aikana myös SM-liigadebyyttinsä. Rämö pelasi ensimmäisen SM-liigaottelunsa 6. helmikuuta 2014 Oulun Kärppiä vastaan. Hän teki ottelussa myös liigauransa avausmaalin kolmannessa vaihdossaan. Rämö pelasi kauden aikana kaikkiaan neljä SM-liigaottelua. Huhtikuussa 2014 hän teki vuoden mittaisen jatkosopimuksen Ilveksen kanssa.
Kaudella 2014–2015 Rämö pelasi kolme ottelua sekä Ilveksen SM-liigajoukkueessa että lainalla Mestis-joukkue Lempäälän Kisassa. Kauden 2015–2016 Ilves lainasi hänet taas LeKiin, jossa Rämö pelasi kauden loppuun. Hänen ensimmäinen kokonainen Mestis-kautensa toi 43 runkosarjaottelussa tehot 5+5=10. Rämö pelasi Ilveksessä kauden aikana yhden ottelun. Kaudeksi 2016–2017 hän teki LeKin kanssa uuden, vuoden mittaisen sopimuksen. Syyskuussa 2016 seura lainasi Rämön aluksi viikon mittaisella sopimuksella KeuPa HT:n paitaan, mutta tämän jälkeen Rämön sopimusta jatkettiin marraskuun maaottelutaukoon. Hän pelasi KeuPassa kaikkiaan 13 ottelua, jonka jälkeen Rämö palasi loppukaudeksi LeKin vahvuuteen.
Rämö siirtyi kaudeksi 2017–2018 1+1-vuotisella sopimuksella Kokkolan Hermekseen. Hän ei saanut joukkueesta kuitenkaan toivotunlaista roolia ja pelasi kolmen harjoitusottelun lisäksi vain yhden Suomen Cupin ottelun, kunnes Rämön sopimus purettiin syyskuussa 2017. Jo samana päivänä hän siirtyi sarjatasoa alemmas Suomi-sarjajoukkue Nokian Pyryn riveihin.
Maajoukkueura.
Rämö on pelannut yhden poikien maaottelun.
Miika Huhtanen

Miika Huhtanen (s. 23. heinäkuuta 1993 Lappeenranta) on suomalainen jääkiekkopuolustaja, joka pelaa Mestis-joukkue Rovaniemen Kiekossa. Hän kykenee pelaamaan myös juniorivuosiltaan tutulla pelipaikallaan hyökkääjänä.
Ura.
Huhtanen on Saimaan Pallon kasvatti. Hän toimi kaudella 2008–2009 joukkueen C-nuorten kapteenina. Huhtanen pelasi osan kaudestaan myös SaiPan B-nuorissa, joissa hän voitti kauden päätteeksi I-divisioonan hopeaa. A-juniorivuosinaan Huhtanen on kärsinyt myös paljon loukkaantumisista. Hän solmi kolmivuotisen sopimuksen SaiPan SM-liigajoukkueen kanssa kesäkuussa 2011. Ensimmäisellä sopimuskaudellaan 2011–2012 Huhtanen pelasi loukkaantumisten vuoksi vain kolme ottelua lainalla A-nuorten II-divisioonaa PEPO Hockeyssa.
Huhtanen teki SM-liigadebyyttinsä kolmannella sopimuskaudellaan 2013–2014 ja pelasi ensimmäisen SM-liigaottelunsa 6. helmikuuta 2014 Jokereita vastaan. Hän pelasi debyytissään nelosketjun keskushyökkääjänä. Huhtanen pelasi kauden aikana kolme SM-liigaottelua. Toukokuussa 2014 hän teki kaksivuotisen jatkosopimuksen SaiPan kanssa.
Kaudella 2014–2015 Huhtanen pelasi SaiPassa kolme ottelua. Hän pelasi lisäksi miesten pelejä lainalla myös Mestis-joukkue KeuPa HT:ssä ja Suomi-sarjajoukkue Imatran Ketterässä. Siirtotakarajalla helmikuussa 2015 Huhtanen kiinnitettiin loppukaudeksi KeuPan vahvuuteen. Kauden 2015–2016 alussa SaiPa lainasi Huhtasen joulutaukoon asti kestäneellä sopimuksella Savonlinnan Pallokerhoon. Tämän jälkeen hän pelasi SaiPassa kaksi ottelua, jonka jälkeen seura lainasi hänet vuoden 2016 vaihteessa ensin neljän ottelun mittaisella ja sen jälkeen loppukauden kattavalla sopimuksella Mestiksen nousijajoukkue Kokkolan Hermeksen riveihin. SaiPa ei käyttänyt kauden jälkeen Huhtasen sopimuksessa ollutta optiota.
Huhtanen teki kaudeksi 2016–2017 vuoden mittaisen sopimuksen Hermeksen kanssa. Hän jäi joukkueessa lopulta kuitenkin pieneen rooliin. Huhtanen kuului miesten joukkueessa pelaamisen ohella myös Hermeksen A-nuorten valmennustiimiin, kunnes hänen sopimuksensa purettiin tammikuussa 2017, jolloin Huhtanen siirtyi loppukaudeksi Rovaniemen Kiekkoon. Hänet hankittiin paikkaamaan Itävaltaan palanneen Marco Zorecin jättämää aukkoa.
Lessonansammakko

Lessonansammakko ("Pelophylax lessonae", aiemmin "Rana lessonae") on pienikokoinen eurooppalainen vihersammakkolaji, jota on 2010-luvulla löydetty myös Suomesta. Lajille on ehdotettu uutta suomenkielistä nimeä "pikkuvihersammakko".
Ulkonäkö ja koko.
Lessonansammakko voi kasvaa 8 cm:n pituiseksi, mutta yleensä aikuiset yksilöt ovat selvästi alle 6,5 cm:n pituisia. Keski-Euroopan lessonansammakot ovat vihreitä, ja kutuaikana koiraat muuttuvat sitruunankeltaisiksi. Keskellä lessonansammakon selkää kulkee vaaleampi pitkittäisraita. Koiraiden äänirakot ovat valkoiset. Takaraajat ovat suhteellisesti lyhyemmät kuin muutoin samankaltaisilla mölysammakolla ja syötävällä sammakolla.
Lessonansammakko on Keski-Euroopassa varsin yleinen ja laajalle levinnyt eläinlaji, mutta Skandinaviassa tavataan lajin uhanalaisia, viime jääkauden jälkeisen lämpökauden reliktipopulaatioita, joissa silmiinpistävin piirre on eläinten ruskea väritys. Myös Suomen lessonansammakot kuuluvat ulkoisten ominaisuuksiensa perusteella tähän pohjoiseen tyyppiin.
Elintavat.
Lessonansammakko kutee myöhään keväällä pienissä vesistöissä, kuten lammissa, allikoissa ja tulvivissa ojissa. Naaras munii 600–3 000 munaa, jotka kuoriutuvat 1–2 viikossa. Kutuajan jälkeen lessonansammakot elävät enimmäkseen maalla, jossa ne myös talvehtivat. Maalle nousseet poikaset ovat 2–3 cm:n pituisia. Lessonansammakko voi elää luonnossa 6–12-vuotiaaksi.
Pori Jazz Kids Festival

Pori Jazz Kids Festival on vuodesta 2005 lähtien Porissa järjestetty lastenmusiikkifestivaali. Se pidetään heinäkuussa samaan aikaan Pori Jazz -festivaalin kanssa.
Tapahtuma koostuu ilmaiskonserttien lisäksi musiikkityöpajoista, joissa lapset pääsevät itse harjoittelemaan ja tutustumaan erilaisiin soittimiin. Pori Jazz Kids Festivalin pääpaikka on Kirjurinluoto, jossa sijaitseva Lokki-lava toimii sen konserttiareenana. Konserteissa lapset pääsevät myös itse esiintymään ammattimuusikoiden kanssa. 
Viisipäiväinen tapahtuma on kerännyt vuosittain jopa 30 000 kävijää. Pori Jazz Kids Festivalin tuottajana toimii Bianca Morales.
Kakkosen kausi 1995

Kakkosen kausi 1995 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Toiseksi sijoittuneet joukkueet pelasivat vastakkain kaksiosaiset karsintaottelut, joista voittajat selvisivät Ykköseen. Sijalle 10–12 sijoittuneet joukkueet putosivat Kolmoseen.
Karsintaottelut.
Honka Ykköseen yhteismaalin 4-4 vierasmaalisäännön ansiosta
JJK Ykköseen yhteimaalin 5-3
Mozyrsol

Mozyrsol () on Valko-Venäjän Mazyrissä sijaitseva suolatehdas. Tämä Mazyrissä toimiva yhtiö perustettiin vuonna 1982 muutamaa vuotta aiemmin (1975) Mazyristä löytyneiden suolavarantojen hyödyntämiseksi. Nykyään osakeyhtiö Mozyrsolissa työskentelee runsas 1000 henkeä ja se on osa Valko-Venäjän elintarvikealan valtionkonserni Belgospištšepromiin. Yhtiö kertoo tuottaneensa 30 toimintavuoden aikana yli 8 miljoonaa tonnia elintarvikesuolaa ja olevansa johtavia tyhjiökuivattujen suolojen valmistajia Euroopassa ja IVY-maissa. Muita IVY-maiden suolanvalmistajia ovat esimerkiksi venäläinen Sibsol ja ukrainalainen Artemsol.
Yhtiö on lievästi voitollinen; vuonna 2012 yhtiön nettotulos oli 68,0 miljardia Valko-Venäjän ruplaa eli noin 6,0 miljoonaa euroa. Valtionhallinto oli vuonna 2013 listannut Mozyrsolin niiden 80 valtiollisen yrityksen joukkoon, joiden tuli tulouttaa osa voitostaan suoraan valtiolliseen kehitysrahastoon.
Etiopian nälänhätä 1983–1985

Etiopian nälänhätä 1983–1985 oli Etiopiassa vuosina 1983–1985 vallinnut nälänhätä, jonka seurauksena maan pohjoisosissa menehtyi arviolta 400 000 ihmistä. Myös Etiopian muissa osissa kuoli kymmeniä tuhansia ihmisiä. Nälänhädän syntymiseen johti Etiopian poliittisten tilanteen lisäksi maassa vallinnut kuivuus. Etiopian hallinnon Avustus ja uudelleensijoitus-komission (RRC) mukaan maataloustuotannon sadot olivat vuosina 1980 ja 1981 normaalilla tasolla ja vuosian 1982 kaikkien aikojen suurin lukuun ottamatta Tigray-maakunnan itäosia.
Etiopiassa 20 vuotta käynnissä ollut sisällissota Neuvostoliiton ja Kuuban tukemaa hallintoa vastaan heikensi maan taloudellista kantokykyä merkittävästi.
Länsimaiden apu.
Etiopian tilanne herätti paljon huomiota eri puolilla maailmaa. Tunnetuimmaksi kampanjaksi ruoka-avun saamiseksi Etiopiaan nousi irlantilaisen rockmuusikon Bob Geldofin käynnistämä Band Aid -projekti. Se huipentui kesällä 1985 Lontoossa ja Philadelphiassa järjestettyihin Live Aid -hyväntekeväisyyskonsertteihin. 
Etiopiaan keräsi brittiläisten muusikoiden lisäksi apua muun muassa amerikkalaisten artistien USA for Africa sekä heavymuusikoista koostunut Hear 'n Aid. Myös suomalaiset rockartistit osallistuivat Apua! Orkesterin muodossa.
Etiopiaan kerätyt rahat päätyivät BBC:n vuonna 2010 lähettämän ohjelman mukaan maan diktaattorin Mengistu Haile Mariamin haltuun. Hänen väitetään käyttäneen huomattavan tai jopa suurimman osan lahjoitusvaroista aseiden ostamiseen Neuvostoliitosta voidakseen kukistaa maan sisäisen opposition. Etiopialla, joka oli maailman kolmanneksi köyhin maa, oli lopulta Afrikan suurin ja parhaiten varustettu armeija.
Romanshorn

Romanshorn on kaupunki Koillis-Sveitsissä, Thurgaun kantonissa. Kaupungissa on runsaat 11 000 asukasta.
Sijainti.
Romanshorn sijaitsee Mittellandin tasankoalueella, Bodenjärven lounaisrannalla.
Liikenne.
SBB:n rautatiet Winterthurista, Rorschachista ja Kreuzlingenistä sekä SOB:n rautatie Sankt Gallenista yhdistyvät Romanshornin asemalla.
Romanshornista on autolauttayhteys Bodenjärven yli Saksaan, Friedrichshafeniin.
Historiaa.
Romanshornista kehittyi liikenteen solmukohta 1800-luvun jälkipuoliskolla, kun kantoni rakensi Bodenjärven rantaan sataman. Tällöin muun muassa postin kuljetus Koillis-Sveitsistä Schwabenin alueelle alettiin hoitaa höyrylaivalla Romanshornista. Rautatie Zürichiin valmistui vuonna 1855, ja puhelinkaapeliyhteys järven poikki avattiin seuraavana vuonna. Romanshornista oli junalauttayhteys Lindauhun vuosina 1869–1976. Autolauttaliikenne Saksaan alkoi vuonna 1945 ja jatkuu edelleen.
Rorschach (kaupunki)

Rorschach on tiheästi asuttu, pieni kaupunki Koillis-Sveitsissä, Sankt Gallenin kantonissa. Kaupungissa on vajaat 10 000 asukasta. 
Sijainti.
Rorschach sijaitsee Bodenjärven etelärannalla.
Liikenne.
SBB:n rautatiet Romanshornista, Sargansista ja Sankt Gallenista sekä Appenzeller Bahnenin rautatie Heidenista yhdistyvät Rorschachin asemalla.
Moottoritie A1 ohittaa Rorschachin eteläpuolelta.
Catherine Samba-Panza

Catherine Samba-Panza (s. 26. kesäkuuta 1954) on poliitikko Keski-Afrikan tasavallasta. Maan parlamentti valitsi hänet väliaikaiseksi presidentiksi vuoden 2014 alussa. Sitä ennen hän oli maan pääkaupunki Banguin pormestari. Hän vannoi virkavalansa 23. tammikuuta 2014.
Samba-Panza on taustaltaan kristitty, mutta häntä pidetään neutraalina maan uskontokuntien välisissä kiistoissa. Ensimmäisessä puheessaan valintansa jälkeen Samba-Panza korosti olevansa ”koko kansan presidentti”.
Samba-Panza on opiskellut oikeustiedettä Banguin yliopistossa ja Pariisissa. Opintojensa jälkeen hän perusti vakuutusyhtiön. Hän lähti politiikkaan vuonna 2003, kun François Bozizé syrjäytti Ange-Félix Patassén hallinnon. Samba-Panza osallistui sovitteluihin ja tuli tunnetuksi puolueettomana ja lahjomattomana.
Karmustiini

Karmustiini (C5H9Cl2N3O2) on nitrosoureioihin kuuluva syöpälääkkeenä käytettävä yhdiste. Sen vaikutusmekanismi perustuu alkylointiin ja sitä käytetään erityisesti aivokasvaimien hoidossa.
Toimintamekanismi.
Karmustiini metaboloituu ihmiskehossa maksassa ja sen aineenvaihduntatuote kloorietyylidiatsohydroksidi on lääkeaineena aktiivinen. Karmustiini alkyloi DNA:n pyridiiniemäksiä tyypillisimmin sytosiinin. Karmustiinissa on kaksi alkyloivaa ryhmää ja näin DNA-säikeet ristisitoutuvat toisiinsa. Tämä johtaa syöpäsolujen kasvun estymiseen ja syöpäsolujen kuolemaan. Karmustiinia käytetään aivokasvainten kuten glioomien, myeloomien ja lymfoomien hoidossa. Karmustiinia voidaan käyttää myös kantasoluhoitojen yhteydessä. Karmustiinia voidaan käyttää yhdessä temotsolomidin ja sädehoidon kanssa. Karmustiinia käytetään ainoastaan infuusiona suonensisäisesti. Samalla tavoin vaikuttavaa lomustiinia voidaan annostella suun kautta.
Haittavaikutukset.
Vakavin karmustiinin haittavaikutus on sen luuydintoksisuus ja siitä seuraava luuydinsuppressio. Muita haittavaikutuksia ovat muun muassa huonovointisuus ja pitkäaikaisessa käytössä voi ilmentyä munuaisvaurioita ja keuhkofibroosia. Syöpäsolut saattavat myös kehittää vastustuskyvyn karmustiinille ja muille nitrosoureajohdannaisille.
Synteesi.
Karmustiinia syntetisoidaan 2-kloorietyyliamiinin ja 2-kloorietyyli-isosyanaatin välisellä reaktiolla. Tässä syntyvä 1,3-bis(2-kloorietyyli)urea reagoi dityppitrioksidin kanssa muodostaen karmustiinia.
Vuoden 2014 talviolympialaisten mitalitaulukko

Vuoden 2014 talviolympialaisissa oli mukana urheilijoita 88 maasta. He kilpailivat 98 olympialajissa. Mitalitaulukon ykkössijan saavutti isäntämaa Venäjä.
Henry Clay Frick

Henry Clay Frick (19. joulukuuta 1849 West Overton, Pennsylvania – 2. joulukuuta 1919 New York) oli yhdysvaltalainen liikemies ja suurlahjoittaja, joka rakensi merkittävän osan Pittsburghin teräs- ja koksiteollisuudesta.
Frick aloitti koksiuunien valmistuksen vuonna 1870 ja perusti seuraavana vuonna Frick and Company -yrityksen. 1870-luvun laman aikana hän onnistui hankkimaan omistukseensa suuret koksivarannot ja kykeni siten tarjoamaan polttoainetta Pittsburghin kasvavalle rauta- ja terästeollisuudelle. Vuonna 1889 Frick palkattiin Carnegie Brothers and Companyn toimitusjohtajaksi, ja hänelle annettiin tehtäväksi järjestää uudelleen yhtiön terästuotanto. Hän onnistuikin kehittämään Carnegien yhtiöstä maailman suurimman teräksen ja koksin valmistajan. Kauaskantoisiin toimenpiteisiin kuului myös yhtiön johtavan kilpailijan, Duquesne Steel Worksin, ostaminen. Frickillä oli myös merkittävä rooli U. S. Steel -teräsyhtiön perustamisessa vuonna 1901, ja hän toimi myöhemmin sen johtokunnan puheenjohtajana. Hän johti vastaavassa asemassa myös useita rautatieyhtiöitä.
Vuoden 1892 Homesteadin terästehtaiden lakon aikana Frick esiintyi työnantajapuolen johtavana edustajana, jolloin anarkisti Alexander Berkman ampui ja puukotti häntä, mutta hän jäi henkiin.
Frick keräsi suuren taidekokoelman. Hänen testamenttilahjoituksellaan perustettiin Frick Collection -taidemuseo, joka toimii hänen rakennuttamassaan talossa New Yorkin Fifth Avenuella. Hän lahjoitti myös 61 hehtaarin laajuisen puiston Pittsburghin kaupungille ja suuria summia Princetonin yliopistolle.
Anu Seppälä

Anu Seppälä (oik. Aino Vuori, ent. Seppälä-Tanttu, o.s. Keinänen; 10. helmikuuta 1939 Viipuri – 2. huhtikuuta 2021 Helsinki) oli suomalainen toimittaja ja kirjailija. Upseeriperheeseen syntyneenä hän muutti lapsuudessaan usein paikkakunnalta toiselle. 
Hän aloitti uransa kesätoimittajana "Karjala"-lehdessä 16-vuotiaana. Sen jälkeen Seppälä työskenteli toimittajana sanomalehdissä "Itä-Häme", "Päivän Sanomat" ja "Ilta-Sanomat". Aikakauslehdissä hän oli toimittajana "Koti-Postissa"; "Elokuva-Aitan" toimittajana hänen haastateltaviinsa kuului mm. Omar Sharif "Tohtori Živagon" kuvausten aikana Suomessa 1965. "Me Naisissa" hän oli toimitussihteerinä ja toimituspäällikkönä sekä vuoden 1973 jälkeen toimittajana naistenlehti "Jaanassa". "Hopeapeilin" päätoimittaja Seppälä oli 1979. 
"Apu"-lehdessä hän piti seurapiiripalstaa 1971 lähtien nimimerkillä "Mata Hari". Julkkishaastateltavia olivat mm. Roger Moore elokuvan "007 ja Kultainen ase" kuvausten aikana 1973, Persian šaahitar Farah Diba tämän Suomen-vierailun aikana 1970, Lenita Airisto, Ursula Rainio sekä näyttelijät Sylvi Salonen ja Ella Eronen. 
"Helsingin Sanomien" toimittajana Seppälä työskenteli 1980-luvun puolestavälistä lähtien ja jäi eläkkeelle vuonna 2004.
Annikka Haavio-Tapaninen

Kaisa Annikka Haavio-Tapaninen (s. 13. tammikuuta 1939 Yläne) on suomalainen kirjailija.
Annikka Haavion vanhemmat olivat pappi, runoilija Jaakko Haavio ja Kaisa Olivia Weckström.
Teoksia.
Nimellä "Annikka Haavio-Tapaninen":
Nimellä "Annikka Haavio":
Kakkosen kausi 1999

Kakkosen kausi 1999 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Sijoille 11–12 sijoittuneet putosivat suoraan Kolmoseen.
Ykköseen nousivat suoraan Rakuunat Lappeenrannasta, Tervarit Oulusta, Åbo IFK ja FC Hämeenlinna.
Carlo Levi

Carlo Levi (29. marraskuuta 1902 Torino, Italia – 4. tammikuuta 1975 Rooma, Italia) oli italianjuutalainen kirjailija ja kuvataiteilija, aktivisti, antifasisti, koulutukseltaan lääkäri. Hän oli 1900-luvun Italian huomattavimpia kertojia.
Elämänvaiheet.
Levi syntyi Piemonten maakunnassa Torinossa keskiluokkaiseen juutalaistaustaiseen Ercole Levin ja hänen vaimonsa Annetta Trevesin perheeseen. Annetta Treves oli italialaisen journalistin ja merkittävän poliitikon Claudio Trevesin sisar. Levi pääsi ylioppilaaksi vuonna 1917 Torinon Liceo Alfierista. Hän opiskeli lääketiedettä Torinon yliopistossa ja valmistui sieltä erinomaisin arvosanoin vuonna 1924.
Opiskeluaikanaan Levi tutustui ja ystäväystyi Piero Geobettin kanssa. Tämä johdatti Levin kiinnostuksen poliittiseen aktivismiin, joka jatkui läpi hänen elämänsä. Hän perusti 1930 vastarintaliikkeen Giustizia e Libertà ja joutui maansisäiseen pakolaisuuteen Lucaniaan 1935–1936 ja asui vapauduttuaan Ranskassa 1939–1941.
Melko pian yliopistosta valmistuttuaan Levi esitteli muutamia taideteoksiin Venetsian VIX Biennaalessa.
Levi ei kuitenkaan hylännyt täysin lääketiedettä taiteellisen työnsä tähden. Vuosina 1924–1938 hän työskenteli Torinon yliopistossa professori Michelin assistenttina. Samaan aikaan hän suoritti jatko-opintoja Pariisissa, mutta vuoden 1927 aikana Levi kuitenkin teki päätöksen omistautua kokonaan taiteelliselle työskentelylle. Pariisissa oleskellessaan Levi solmi niin lääketieteilijänä kuin taiteilijanakin useita tärkeitä ystävyyssuhteita 1900-luvun keskeisiin vaikuttajiin, joita olivat muun muassa Sergei Prokofjev, Igor Stravinsky, Alberto Moravia ja Giorgio de Chirivo. Levi asui Pariisissa 1932–1934, joskin hän käväisi vuonna 1933 Italiassa enonsa Claudio Trevesin hautajaisissa.
Jumalan selän takana.
Levin tunnetuin teos on neorealistinen "Cristo si è fermato a Eboli" (1945, suomenn. "Jumalan selän takana", 1956). Siinä kirjoittaja kertoo omasta sisäisestä maanpaosta Lucanian kaupunkiin Alianoon Italiassa, kun hänet oli pidätetty yhteyksistään poliittisiin aktivisteihin. Francesco Rosi ohjasi 1979 kirjaan perustuvan elokuvan "Kristus pysähtyi Eboliin". Kirjan Lucania, nykyisin Basilicata, oli historiallisesti katsottuna koko Etelä-Italian köyhintä ja jälkeenjääneintä seutua. Tämä Levin sympaattinen ja vailla poliittista agendaa oleva teos herätti sodanjälkeisen italialaiset päättäjät toiminaan ”etelän ongelman” ratkaisemiseksi.
William Gibbs McAdoo

William Gibbs McAdoo (31. lokakuuta 1863 lähellä Mariettaa, Georgia – 1. helmikuuta 1941 Washington) oli yhdysvaltalainen demokraattisen puolueen poliitikko, joka toimi Yhdysvaltain valtiovarainministerinä vuosina 1913–1918.
Elämäkerta.
McAdoo työskenteli alun perin lakimiehenä Chattanoogassa, josta hän muutti 1892 New Yorkiin ja siirtyi liikealalle. Hän johti kahta rautatieyhtiötä, jotka yhdistyivät Hudson and Manhattan Railroad Companyksi. Yhtiö rakennutti 1904 ensimmäisen rautatietunnelin Hudson-joen ali ja myöhemmin useita muita. McAdoo tuki demokraatti Woodrow Wilsonia vuoden 1910 vaaleissa New Yorkin kuvernööriksi ja 1912 presidentiksi. Presidentiksi valittu Wilson nimitti hänet valtiovarainministerikseen. McAdoo oli yksi presidentti Wilsonin luotetuimpia miehiä hallituksessa, ja jäätyään leskeksi hän meni vuonna 1914 uudelleen naimisiin presidentin tyttären Eleanor Randolph Wilsonin kanssa. McAdoon valtiovarainministerikauden alussa perustettiin Yhdysvaltain keskuspankki Federal Reserve System ja hänestä tuli 1914 sen johtokunnan ("Federal Reserve Board") ensimmäinen puheenjohtaja.
Yhdysvaltain liityttyä ensimmäiseen maailmansotaan vuonna 1917 McAdoo päätti rahoittaa sodankäynnin myymällä ylihinnoiteltuja sotaobligaatioita, jotka tunnettiin nimellä "Liberty Bonds". Niillä saatiin kerättyä noin 18 miljardia dollaria sodan loppuun mennessä. McAdoo pyrki säilyttämään hallintonsa läheiset suhteet liikemaailmaan samanaikaisesti kun valtion sääntelyä lisättiin. Joulukuusta 1917 alkaen McAdoo toimi myös Yhdysvaltain rautateiden pääjohtajana, kun liittovaltio otti sodan vuoksi rautatiet valvontaansa. Työkuorman rasittamana hän jätti eroanomuksensa heti kun sota päättyi marraskuussa 1918 ja ero astui voimaan seuraavan vuoden alusta. Sodan jälkeen McAdoota pidettiin yhtenä demokraattisen puolueen johtajista ja Wilsonin perinnön jatkajana. Hän pyrki huonolla menestyksellä puolueensa presidenttiehdokkaaksi vuosina 1920 ja 1924. Vuosina 1933–1938 hän edusti Kalifornian osavaltiota senaatissa.
Montoro

Montoro on kunta Etelä-Italiassa Avellinon maakunnassa Campanian alueella. Kunta perustettiin vuonna 2013, kun kaksi kuntaa, Montoro Inferiore (10 579 asukasta) ja Montoro Superiore (8 877 asukasta) yhdistyivät.
Sage Kotsenburg

Sage Kotsenburg (s. 27. heinäkuuta 1993 Idaho) on yhdysvaltalainen lumilautailija. Hän voitti kultaa Sotšin olympialaisissa vuonna 2014 ensimmäistä kertaa olympiatasolla kisatussa slopestylessa.
Vuosina 2010 ja 2012 Kotsenburg oli toisella sijalla X Gamesin slopestyle-kilpailuissa. Vuonna 2011 hän saavutti pronssia big airissa.
Katarina Kieri

Katarina Kieri (s. 15. tammikuuta 1965) on ruotsalainen kirjailija. Hän on saanut August-palkinnon kirjasta "Dansar Elias? Nej!" vuonna 2004 ja Astrid Lindgren -palkinnon vuonna 2012.
Korakkeli

Korakkeli, ( (laus. [ˈkɒrəkəl]) on pieni nahkapohjainen korivene, jota on perinteisesti käytetty Walesissa, mutta myös osissa Lounais-Englantia sekä Irlannin ja Skotlannin joilla. Korakkelin kaltaisia veneitä käytetään muuallakin, kuten muun muassa Intiassa ja Vietnamissa. 
Runko tehdään pajunvitsaksista punomalla tai tavallisimmin saarniliisteistä korin tapaan ja sen ulkopuolelle kiinnitetään rasvatusta naudanvuodasta valmistettu vaippa. Nykyään vaippa valmistetaan huomattavasti halvemmasta ja helpommin uusittavasta tervakankaasta ja jopa pressukankaasta, tämän sanotaan puolittavan aluksen painon ja siten parantavan sen kuljetettavuutta kantamalla.
Korakkelia liikutetaan vedessä tavallisesti polviasennossa takamusta teljoon nojaten ja meloen keulan edessä kahdeksikkoa. Sitä ei rungon muodon ja kölin puutteen vuoksi voi meloa sivuilta, sillä siten se vain pyörii paikallaan.
Coracle on tavallisesti 90–120 cm leveä ja 120–180 cm pitkä.
Erkki Peuranen

Erkki Olavi Peuranen (21. huhtikuuta 1939 Säynätsalo – 19. helmikuuta 2006 Jyväskylä) oli suomalainen venäjän kielen ja kirjallisuuden professori ja runoilija. Hänet tunnettiin erityisesti Aleksandr Puškinin tuotannon asiantuntijana.
Peuranen 1973 väitteli Moskovan yliopistossa Aleksandr Puškinin myöhäislyriikasta ja valmistui filosofian tohtoriksi myös Helsingin yliopistosta. Hän toimi Jyväskylän yliopiston venäjän kielen ja kirjallisuuden vt. professorina vuosina 1976–1982 ja professorina 1983–2004. Hän oli vuodesta 1991 Venäjän tiedeakatemian filologisten tieteiden kunniatohtori ja akatemian historiallis-kielitieteellisen osaston ulkomainen jäsen vuodesta 2003.
Peuranen oli Säynätsalon kunnanvaltuuston varapuheenjohtajana ja SKDL:n kunnanvaltuutettuna 1985–1992.
Jääkiekon nuorten maailmanmestaruuskilpailut 2018

Jääkiekon nuorten maailman­mestaruus­kilpailut 2018 olivat järjestyksessään 42. jääkiekon alle 20-vuotiaiden MM-kisat, ja ne pelattiin Yhdysvaltojen Buffalossa.
Lopputulokset.
1. divisioona &lt;br&gt; A-lohko 
 B-lohko
2. divisioona &lt;br&gt; A-lohko 
 B-lohko 
3. divisioona &lt;br&gt; &lt;br&gt;
Karsinnat &lt;br&gt; &lt;br&gt;
Kruunutikankontti

Kruunutikankontti ("Cypripedium reginae") on Pohjois-Amerikassa kasvava isokukkainen ruohovartinen kasvi. Se on Minnesotan osavaltion kansalliskukka.
Kasvi on 30–60 cm korkea. Se kukkii kesä-heinäkuussa. Kukkavanan päässä on tavallisimmin yksi, joskus kaksi kukkaa, jonka muut kehälehdet ovat valkoiset mutta "kontti" osittain vaaleanpunainen.
Kruunutikankontti kasvaa kosteissa kuusimetsissä ja soilla.
Keltakylkimedestäjä

Keltakylkimedestäjä ("Cinnyris moreaui") on medestäjien heimoon kuuluva varpuslintu.
Levinneisyys.
Keltakylkimedestäjää tavataan suhteellisen pienellä alueella Tansaniassa. Laji on vielä yleinen, mutta se on vähenemässä elinympäristöjen tuhoutumisen vuoksi. Se on luokiteltu elinvoimaiseksi.
BelTA

BelTA eli Valkovenäläinen uutistoimisto (BelTA) (, ) on Valko-Venäjän tasavallan virallinen uutis- ja tietotoimisto. Yritysmuodoltaan se on tasavallan unitaarinen yritys (RUP).
Uutistoimisto tuottaa päivittäin (arkipäivisin) noin 150-170 uutista verkkosivuilleen ja yhtiön valokuvapalvelu noin 100 valokuvaa. Yhtiöllä on Minskissä sijaitsevan päätoimipisteen lisäksi Valko-Venäjän aluekeskuksissa (Brest, Homel, Hrodna, Mahiljou, Vitsebsk), sekä Moskovassa, Vilnassa ja Moldovan Chișinăussa. Uutistoimiston pääkieli on venäjä; verkkouutisia toimitetaan lisäksi myös valkovenäjän, englannin, espanjan ja saksan kielellä. 
Uutis- ja tietotoimisto on perustettu joulukuussa 1918 Venäjän uutistoimiston Valko-Venäjän osastona nimellä BelOtROSTA. Uutistoimiston nimi vaihtui useasti (БелРОСТА, БелКТА, Белинформ; BelROSTA, BelKTA, Belinform) ja se toimi Neuvostoliiton aikana tiiviissä yhteistyössä Neuvostoliiton uutistoimisto TASSin (Telegrafnoje agentstvo Sovetskogo Sojuza) kanssa. Valko-Venäjän itsenäistymisen jälkeen 1991 uutistoimisto sai uuden tasavallan valtiollisen uutistoimiston aseman ja nykyisen nimensä BelTA. 
BelTAlla on uutistoiminnan lisäksi muutamia julkaisuja. Yhtiö julkaisee viikkolehteä "7 Dnei" (7 дней, ), neljännesvuosittain ilmestyvää "Economy of Belarus" -aikakauslehteä (Экономика Беларуси, ja ; yhteistyössä Valko-Venäjän talousministeriön kanssa) sekä kuukausijulkaisu "Belaruskaja Dumka"a (Беларуская думка, ). Lisäksi yhtiö julkaisee kirjoja, kirjasia, julisteita ja myy julkaisupalveluja muille yrityksille.
Pulskamedestäjä

Pulskamedestäjä ("Cinnyris loveridgei") on medestäjien heimoon kuuluva varpuslintu.
Levinneisyys.
Pulskamedestäjää tavataan hyvin pienellä alueella Tansaniassa. Kannanarviot vaihtelevat 21 000–166 000 yksilön välillä. Laji on luokiteltu erittäin uhanalaiseksi ja sitä uhkaa elinympäristöjen tuhoutuminen.
Kaunomedestäjä

Kaunomedestäjä ("Cinnyris pulchellus") on medestäjien heimoon kuuluva varpuslintu.
Levinneisyys.
Kaunomedestäjää tavataan Länsi-Afrikasta Keski-Afrikan pohjoisosien kautta Itä-Afrikkaan kulkevalla alueella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Vickers Viscount

Vickers Type 630/663/700 Viscount on brittiläinen nelimoottorinen potkuriturbiinein varustettu matkustajalentokone. Ensilentonsa vuonna 1948 lentänyt konetyyppi oli 1950- ja 1960-luvuilla melko suosittu muun muassa hyvän polttoainetaloutensa ansiosta. Kone kulutti senaikaisia suihkukonetyyppejä vähemmän polttonestettä. Erityisesti lyhyillä ja keskipitkillä matkoilla suosittua konetyyppiä valmistettiin 445 kappaletta vuosina 1950−1963. Tyyppi säilyi käytössä vielä 1970-luvulle ja osin jopa 1980-luvulle saakka.
Koneen MTOW eli enin lentoonlähtöpaino oli noin 30 tonnia ja suurin matkalentonopeus 520−580 km/h. Keskimääräinen matkustajamäärä oli noin 40−70 henkeä, käytetystä versiosta riippuen. Kantama eli lentomatka tyvenessä (ei tuulivaikutusta huomioiden) täysin tankein oli 2 740−3 380 kilometriä. Konetyyppi käytti englantilaisia Rolls-Royce Dart R.Da -potkuriturbiineja.
Konetyypille sattui useita vakavia lento-onnettomuuksia, ajankohtana jolloin siviilimatkustusilmailu kasvoi huimin harppauksin. Vickers Viscountin kehityskautena useat nykyisin arkipäiväiset lentoturvallisuuteen liittyvät tekniikat ja käytänteet olivat vakavasti puutteellisia.
Samassa lentopainoluokassa ja vastaavalla matkustajamäärällä olevia kilpailijoita ovat olleet ainakin Curtiss C-46 Commando ja Convair Metropolitanin tyypit 340 ja 440. Viscountista kehiteltiin jatkotyönä suurempi konetyyppi Vickers Vanguard.
Viinivyömedestäjä

Viinivyömedestäjä ("Cinnyris mariquensis") on medestäjien heimoon kuuluva varpuslintu.
Levinneisyys.
Viinivyömedestäjää tavataan laajalla alueella Afrikan etelä- ja itäosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Jokimedestäjä

Jokimedestäjä ("Cinnyris shelleyi") on medestäjien heimoon kuuluva varpuslintu. 
Levinneisyys.
Jokimedestäjää tavataan Kongon demokraattisessa tasavallassa, Malawissa, Mosambikissa, Tansaniassa, Sambiassa ja Zimbabwessa. Lajin kannankehitys on vakaa, ja se on luokiteltu elinvoimaiseksi.
Maija Dahlgren

Reeta Maija Dahlgren (o.s. Seppälä: 20. heinäkuuta 1927 Lahti – 9. toukokuuta 2014 Helsinki) oli suomalainen toimittaja. Hän työskenteli Yleisradiossa parikymmentä vuotta.
Ura.
Keskikoulun käytyään Maija Dahlgren opiskeli Yhteiskunnallisessa korkeakoulussa vuosina 1946–1949 ja aloitti toimittajan uransa kotikaupunkinsa kokoomuslaisessa "Lahti"-lehdessä vuosina 1948–1951. Vuosina 1951–1954 hän työskenteli Yhtyneiden Kuvalehtien mainososastolla, vuosina 1955–1958 toimittajana "Kuva-Posti"-lehdessä ja vuosina 1958–1962 "Suomen Kuvalehdessä". Vuosina 1962–1964 hän oli Eevan kauneus- ja vuosina 1964–1968 "Eeva"-lehden päätoimittajana sekä vuosina 1968–1975 "Suomen Kuvalehden" vakituisena avustajana. Vuonna 1975 Dahlgren siirtyi toimittajaksi Yleisradioon, josta hän jäi eläkkeelle vuonna 1990. Työnsä ohella hän avusti kirjoituksillaan muiden muassa "Suomen Sotilas"-, "Uusi Suomi"-, "Seura"-, "Kotiliesi-" ja "Me Naiset" -lehtiä. Harrastuksikseen Dahlgren mainitsi historian ja ”Suomen kansan identiteetin terävöittämisen”.
Vuonna 1962 Dahlgren sai esimieheltään, Yhtyneet Kuvalehdet Oy:n varatoimitusjohtajalta Lauri Jäntiltä tehtäväkseen kirjoittaa elämäkerran Armi Kuuselasta, jonka valinnasta Miss Universumiksi tuli kuluneeksi kymmenen vuotta. Dahlgren ei omien sanojensa mukaan innostunut saamastaan tehtävästä, kuten ei myöskään kirjan kuvatoimittajaksi pestattu Jussi Hausmann. Kirja oli ennen kaikkea Jäntin kunnianosoitus ihailemalleen naiselle. Dahlgrenille itselleen ei paljastettu kirjan menekkiä, mutta hänen mukaansa sitä meni kaupaksi ”aivan kamalasti”. Dahlgren ehti toimittajana tavata Armi Kuuselan henkilökohtaisesti muutaman kerran ja kertoi saaneensa tästä ”ihan sympaattisen vaikutelman”, mutta arveli, ettei Kuuselan kanssa olisi ollut helppoa ystävystyä. 
1980-luvulla Dahlgren pakinoi "Puolin ja toisin" -nimisessä radio-ohjelmassaan. Syksyllä 1981 Dahlgren ja Yleisradion nuorten radion toimittaja Anneli Tempakka herättivät huomiota arvosteltuaan ohjelmissaan edellisenä vuonna käynnistyneessä Rockradiossa esitettyjen suomalaisten rockkappaleiden sanoituksia ja Rockradion toimittajien kielenkäyttöä. Dahlgren otti omassa ohjelmassaan esille erityisesti Hassisen koneen kappaleen ”Rappiolla”. Hän luki ohjelmassaan myös hämeenlinnalaisen perheenisän lähettämän kirjeen, jossa radiossa esitettyä rockmusiikkia syytettiin huliganismiin ja tiettyyn poliittiseen katsantokantaan kasvattavaksi. Kritiikistä huolimatta Rockradio jatkoi Yleisradion ohjelmistossa aina vuoteen 1990 saakka.
Maija Dahlgren lopetti "Puolin ja toisin" -pakinointinsa radiossa vuonna 1985 Yleisradion ohjelmaneuvoston päätettyä supistaa hänelle myönnettyä lähetysaikaa viiteen minuuttiin kerrallaan.
Perhe.
Maija Dahlgrenin puoliso vuodesta 1954 oli toimittaja Nils Bertil Dahlgren (1914–1966). Heillä oli kaksi tytärtä ja yksi poika.
Kongonmedestäjä

Kongonmedestäjä ("Cinnyris congensis") on medestäjien heimoon kuuluva varpuslintu.
Levinneisyys.
Kongonmedestäjää tavataan Kongon tasavallassa ja Kongon demokraattisessa tasavallassa. Lajin on raportoitu olevan melko yleinen, ja se on luokiteltu elinvoimaiseksi.
Lampimedestäjä

Lampimedestäjä ("Cinnyris erythrocercus") on medestäjien heimoon kuuluva varpuslintu.
Levinneisyys.
Lampimedestäjää tavataan Afrikan itäosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Teuvo Tuominen

Teuvo Vilho Tuominen (21. joulukuuta 1927 Tampere – 17. lokakuuta 2010) oli suomalainen koripalloilija ja koripallovalmentaja ja -toimija. Hän vaikutti lajissa myös liittotasolla.
Tampereen Pyrinnön kasvatti Tuominen kuului pelaajana Pyrinnön miesten SM-sarjajoukkueeseen vuosina 1952 ja 1954.
Tuominen toimi Pyrinnössä koripallovalmentajana vuosina 1946–1958, minä aikana seuran naisten edustusjoukkue voitti neljä Suomen mestaruutta ja miesten edustusjoukkue nousi pääsarjatasolle. Vuosina 1953–1958 Tuominen toimi Suomen naismaajoukkueen päävalmentajana, ja miesten maajoukkueen johtoryhmässä hän oli mukana vuoden 1953 EM-kilpailuissa. Suomen Koripalloliiton liittohallituksen jäsenenä hän toimi 1940–, 1950–, 1970– ja 1980–luvuilla. Liiton jäsenlehden päätoimittajana hän toimi vuodet 1979–1982. Pyrinnössä hän teki lähes kaikkia mahdollisia tehtäviä yli 60 vuoden ajan ja oli perustamassa Delfin Basket -turnausta. Hän työskenteli urheilun ulkopuolella hallintojohtajana. Tuominen kuoli 82-vuotiaana vuonna 2010.
Ståle Sandbech

Ståle Sandbech (s. 3. kesäkuuta 1993 Bærum) on norjalainen lumilautailija. Hän saavutti hopeaa Sotšin olympialaisissa vuonna 2014 ensimmäistä kertaa olympiatasolla kisatussa slopestylessa. Pyeongchangin olympialaisissa 2018 hän oli samassa lajissa neljäs ja Pekingissä 2022 yhdestoista. Hän voitti big airin maailmanmestaruuden Sierra Nevadassa 2017 ja oli samassa lajissa kahdeksas MM-kilpailuissa 2021.
Sandbech voitti maailmancupin slopestyle-kilpailun Copper Mountainilla joulukuussa 2013. Hän on sijoittunut maailmancupissa toisekai kolme kertaa slopestylessa ja kerran big airissa. Hän sijoittui slopestylen maailmancupin kokonaiskilpailussa neljänneksi kaudella 2013–2014.
Vuosina 2013 ja 2014 Sandbech sijoittui kolmanneksi X Gamesin big airissa.
Armenia talviolympialaisissa 2014

Armenia osallistui Sotšin talviolympialaisiin 2014. Maastohiihtäjä Sergey Mikayelyan toimi Armenian joukkueen lipunkantajana olympialaisten avajaisseremoniassa. Armeniaa edusti vuoden 2014 olympialaisissa neljä urheilijaa kahdessa eri lajissa. Maa ei saanut yhtään mitalia.